ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ላዕለዋይ ቤት ፍርዲ ኣሜሪካ፡ ትራምፕ ንሓጹር ዘድልዮ ገንዘብ ክጥቀም ኣፍቂዱ 27 ሓምለ 2019 ምንጪ ስእሊ, EPA ፕረዚደንት ዶናልድ ትራምፕ ነቲ ንገለ ክፋል ደቡባዊ ዶብ ንምሕጻር ዘድልዮ 2.5 ቢልዮን ዶላር ካብ ባጀት ፔንታጎን [ቤት ጽሕፈት ምክልኻል ኣሜሪካ] ክጥቀም ከም ዝኽእል ላዕለዋይ ቤት ፍርዲ ኣሜሪካ ኣፍሊጡ። እቲ ላዕለዋይ ቤት ፍርዲ፡ ነቲ ኣቐዲሙ ብፈደራል ዳኛ ግዝኣት ካሊፎርንያ ዝሓለፈ ብይን፡ ትራምፕ ነቲ ገንዘብ ኣብቲ ሓጹር ከየውዕሎ ዝኽልክል ውሳነ፡ ሓሙሽተ ብኣርባዕተ ድምጺ እዩ ኣጊድዎ። እቲ ንኣሜሪካን ሜክሲኮን ዝፈላልይ ሓጹር፡ ፕረዚደንት ትራምፕ ኣብ እዋን ምርጫ 2016 ቀንዲ ዝጉስጉሰሉ ዝነበረ ዛዕባ እዩ። ሰልፊ ደሞክራትስ ግና ነዚ ኣትሪሮም እዮም ዝቃወምዎ። ፔንታጎን ንመስርሒ መንደቕ-ዶብ 1 ቢልዮን ዶላር ፈቒዱ ሜክሲኮ ዶብ ንዝጠሓሱ ስደተኛታት ክትጥርዝ እያ ባይቶ ኣሜሪካ፡ ትራምፕ መንደቕ ንምህናጽ ዝኣወጆ ናይ ህጹጽ ግዜ ኣዋጅ ንምስራዝ ኣድሚጹ ብመሰርት እዚ ውሳነ ላዕለዋይ ቤት ፍርዲ፡ እቲ ገንዘብ ኣብ ግዝኣታት ካሊፎርንያ፡ ኣሪዞናን ኒው መክሲኮን ነቲ ምስ መክሲኮ ዘዳውብ መስመራት ንምሕጻር ክውዕል እዩ። ቤት ፍርዲ ካሊፎርንያ ግና፡ ባይቶ ኣሜሪካ ነቲ ገንዘብ ንሓጹር ኢሉ ኣየጽደቖን ብምባል እዩ ክቃወም ጸኒሑ። ፕረዚደንት ትራምፕ፡ ነቲ ውሳነ ኣመልኪቱ ኣብ ትዊተር ኣብ ዝጸሓፎ ጽሑፍ "ዓቢይ ዓወት" ክብል ገሊጽዎ። ካብ ሆንዱራስን ኤል ሳልቫዶርን ተበጊሶም ብጓቴማላ ዝሓልፉ ስደተኛታት ናብ ኣሜሪካ ቅድሚ ምቕጻሎም ኣብ ጓቴማላ ዑቕባ ክሓትቱ ዝገብር ስምምዕ ብዓርቢ፡ ኣብ መንጎ ኣሜሪካን ጓቴማላን ተኸቲሙ ኣሎ። ወሃቢት ቃል ባይቶ ኣሜረካ ናንሲ ፔሎሲ "እዚ ናይ ሎሚ ምሸት ውሳነ ላዕለዋይ ቤትፍርዲ፡ ዶናልድ ትራምፕ ካብ ሰራዊት ገንዘብ ክሰርቕን፡ ጥቅሚ ኣብ ዘይብሉ ብባይቶ ኣብ ዝተነጽገ ሓጹር፡ ንብላሽ፡ ከውዕሎ ዘፍቅድ'ዩ። ኣቦታትና ብህዝቢ ዝምራሕ ደሞክራሲ እምበር ሞናርክነት (ንግስና) ኣይነደፉን" ኢላ። ፕረዚደንት ትራምፕ ኣብ ፈለማ ናይዚ ዓመት፡ ንሃገራዊ ድሕነት፡ ነቲ ሓጹር ንምስራሕ 6.7 ቢልዮን ዶላር ከም ዘድልዮ ብምግላጽ ናይ ሕጹጽ ግዜ ኣዊጁ እዩ። እቲ ኣሃዝ ግና ካብቲ ነቲ 3,200ኪሜ ሓጹር ንምህናጽ ዘድሊ ኣብ ፈለማ ዝተገመተ 23 ቢልዮን ዶላር፡ ኣዝዩ ዝተሓተ እዩ። ተዛማዲ ትሕዝቶ ንኢትዮጵያን ኤርትራን ዘራኽቡ ኩሎም መስመራት ዶብ ተዓፅዮም22 ሚያዝያ 2019 ፕረዚደንት ዶናልድ ትራምፕ፡ ኣብ በረኻ ሰሃራ ሓጹር መንደቕ ክህንጽ ኣለዎ ኢሉ21 መስከረም 2018 ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 7 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 6 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 4 ወድብ ኣንጌላ መርክል፡ ሓድሽ ኣቦ መንበር መሪጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
